Babelscape/SREDFM huggingface dataset:
त्रिकाया

त्रिकाया बौद्ध धर्म की महायान शाखा की एक अवधारणा है जिसके अनुसार किसी जीव के बुद्धत्व प्राप्त होने पर उसके अस्तित्व की तीन कायाएँ होती हैं। यह तीन कायाएँ इस प्रकार हैं:
* धर्मकाया - इसमें सत्य और बोध का अनंत वास होता है, और यह काया असीम है
* सम्भोगकाया - इसमें आनंद और प्रकाश का वास होता है
* निर्माणकाया - यह काय समय और स्थान के अनुसार प्रकट दिखती है
प्रताप गौरव केंद्र

right|thumb|300px|प्रताप गौरव केंद्र का उद्घाटन
right|thumb|300px|महाराणा प्रताप की प्रतिमा
right|thumb|300px|भारतमाता की प्रतिमा
प्रताप गौरव केंद्र एक नया दर्शनीय स्थल है जो भारतीय राज्य राजस्थान के उदयपुर जिले में स्थित है। इसका आरम्भ वीर शिरोमणि महाराणा प्रताप समिति ने की थी जिसका लक्ष्य यह रखा गया कि लोग महाराणा प्रताप के बारे में और मेवाड़ के बारे में ऐतिहासिक जानकारी पा सकें।

यह केन्द्र विभिन्न प्रदर्शनियों के माध्यम से मेवाड़ के पूर्व साम्राज्य के प्रसिद्ध राजा महाराणा प्रताप के जीवन, वीरता और उपलब्धियों के बारे में जानकारी देता है। इसमें मेवाड़ के ऐतिहासिक इतिहास को आकृतियों और प्रतिमाओं के जरिए संजोया गया है। लगभग 20 एकड़ में फैली इस जगह का चप्पा-चप्पा मेवाड़ के गौरवमयी इतिहास की गाथा कहता है। इसमें मेवाड़ और राजस्थान के शूरवीर महाराणा प्रताप से जुड़ी करीब ६० चित्र और कलाकृतियां मौज़ूद है।
अरावली के अत्यन्त सुरम्य पहाड़ों के बीच स्थित महाराणा प्रताप गौरव केंद्र में महाराणा प्रताप की ५७ फीट उंची प्रतिमा यहां की सबसे ज्यादा शान बढ़ाती है। साथ ही यहां भारत माता का मंदिर और अखण्ड भारत का नक्शा भी लगाया गया है।

राष्ट्रीय स्वयंसेवक संघ की एक समिति इसका संचालन करती है। 100 करोड़ रुपये के इस प्रोजेक्ट में अब तक 40 करोड़ रुपये खर्च हो चुके हैं। मेवाड़ दीर्घा में मेवाड़ के 29 महापुरुषों की मूर्तियां लगाई गई हैं। प्रमुख रूप से बप्पा रावल, महाराणा कुंभा, महाराणा सांगा, महारानी पद्मिनी, मीराबाई, पन्नाधाय, उदयसिंह, भीलू राणा पूंजा, भामाशाह, महाराणा प्रताप आदि शामिल हैं। केंद्र के एक हिस्से में लाइट एंड साउंड शो दिखाने की भी व्यवस्था है। देशभक्ति का भाव जगाने के लिए डॉक्यूमेंट्री भी तैयार की गई है।
कैनन ईओएस

कैनन ईओएस (इलेक्ट्रो ऑप्टिकल सिस्टम) एक ऑटोफोकस एकल लेंस कैमरा (एसएलआर) हैं, जो कैनन द्वारा उत्पादित किया जाता हैं। इस की शुरुआत १९८७ में कैनन EOS 650 की गयी थी। सभी EOS कैमरों में अक्टूबर 1996 तक 35 मिमी फिल्म का इस्तेमाल किया जाता था, लेकिन EOS IX से एक नयी APS फिल्म उपयोग की जाने की लगी।

यह नाम कैनन बौद्ध बोधिसत्व गुआन यिन (観 音, जापानी में कन्नन) से आता है, जो पहले कुआनीन, क्वाननन के रूप में अनूदित था। , या अंग्रेजी में क्वानोन।
जादौन

जादौन या जादों अहीर जाति का गोत्र है। बंजारा जाति के एक समुदाय को भी जादोन नाम से जाना जाता है।

एक समय जलेसर व करौली राज्यों पर जादौन राज परिवारों का शासन रहा है। इनका निकास मथुरा के यादव शासक ब्रह्मपाल अहीर से है। करौली के राज परिवार की कुलदेवी कैला देवी (योगमाया) हैं जो कि कृष्ण की बहन, नंदबाबा व यशोदा की पुत्री तथा यदुवंशी थी। गोकुल में नंद की पुत्री कैला से बदल कर वसुदेव ने कृष्ण को कंस के हाथों मृत्यु से बचाया था। कंस जब देवकी की आठवीं संतान को मारने कारागार पहुंचा एवं मारने लगा तो वह देवी रूप में प्रकट होकर आकाश में चली गई। जो स्वयं देवी योगमाया थी।
ज़ंस्कार पर्वतमाला

कड़ी=https://hi.wikipedia.org/wiki/%E0%A4%9A%E0%A4%BF%E0%A4%A4%E0%A5%8D%E0%A4%B0:Zanskarmap.jpg|अंगूठाकार|374x374पिक्सेल|ज़ांस्कर का स्थान मानचित्र
कड़ी=https://hi.wikipedia.org/wiki/%E0%A4%9A%E0%A4%BF%E0%A4%A4%E0%A5%8D%E0%A4%B0:Fotu.La.01.jpg|बाएँ|अंगूठाकार|300x300पिक्सेल
ज़ंस्कार पर्वतमाला या ज़ंस्कार रेंज जम्मू और कश्मीर और लद्दाख के भारतीय क्षेत्रों में एक पर्वत श्रृंखला है, जो ज़ांस्कर को लद्दाख से अलग करती है। भूवैज्ञानिक रूप से, ज़ांस्कर रेंज टेथिस हिमालय का एक हिस्सा है, जो लगभग 100 किलोमीटर चौड़ा एक पर्यायवाची है जो दृढ़ता से तह और कमजोर, कमतर रूप से रूपांतरित रूप से निर्मित तलछटी श्रृंखला द्वारा निर्मित है। ज़ांस्कर रेंज की औसत ऊँचाई लगभग 6,000 मीटर (19,700) है  फुट)। इसके पूर्वी भाग को रूपशु के नाम से जाना जाता है। यह ट्रांस-हिमालय से संबंधित है।

ज़ांस्कर लगभग क्षेत्र को कवर करता है , 3,500-7,000 की ऊँचाई पर  मीटर (11,500 –23,000 फ़ीट) है। 

ज़स्कर नदी इस सीमा से होकर बहती है और गहरी और संकरी चादर ट्रेक को काटती हुई आगे बढ़ती है। 

यह पर्वतमाला कुछ 400 मील (640 किमी) दक्षिण-पूर्व दिशा में जाती है- ऊपरी सुरु नदी से ऊपरी करनाली नदी तक। कामेट पर्वत (25,446 फीट [7,756 मीटर]) इसका उच्चतम बिंदु है, और सबसे महत्वपूर्ण मार्ग शिपकी ला, लिपु लेख है।
एवर्टन वीक्स

एवर्टन वीक्स (; जन्म: 26 फरवरी 1925) बारबाडोस में पैदा हुए क्रिकेटर है जो वेस्टइंडीज़ क्रिकेट टीम की तरफ से 1948 से लेकर 1958 तक खेलें थे। वेस्टइंडीज टीम में उनके साथी फ्रैंक वॉरेल और क्लाइड वॉलकॉट के साथ उन्हें तीन डब्ल्यू (अंग्रेजी के अक्षर W से जिससे तीनों का नाम शुरू होता है) कहा जाता हैं। उनके पास पाँच लगातार पारियों में शतक लगाने का रिकॉर्ड है। 

कुल मिलाकर इन्होंने 48 टेस्ट खेलें जिसमें उन्होंने 15 शतक लगाकर 4,455 रन बनाए। उनकी औसत 58.61 की रही जो वेस्टइंडीज खिलाड़ियों में सिर्फ जॉर्ज हेडली से कम है। उनके नाम दुनिया में सबसे तेजी से 1000 टेस्ट रन की उपलब्धि हासिल करने का संयुक्त कीर्तिमान भी है (12 पारियाँ, हरबर्ट सटक्लिफ दूसरे है)।
नानकशाही जंतरी

नानकशाही जंतरी या नानकशाही पंचांग एक सौर पंचांग है जिसे शिरोमणि गुरुद्वारा प्रबंधक कमेटी ने सिख धर्म से सम्बन्धित घटनाओं (तयौहारों) की तिथियाँ दर्शाने के लिये स्वीकार किया था। इसका उपयोग १९९८ से हो रहा है। इसके पहले सिखों के पर्वों के लिये शक पंचांग ही उपयोग किया जाता था। इसे पाल सिंह पुरेवाल ने डिजाइन किया था।

इसका आरम्भ गुरु नानक देव के जन्मदिन से किया गया था। इस जंतरी के अनुसार नव वर्ष का प्रथम दिन १४ मार्च को पड़ता है।
मल्लावां

मल्लावां अथवा मल्लावाँ भारतीय राज्य उत्तर प्रदेश के हरदोई जिले की बिलग्राम तहसील में एक कस्बा और नगर पालिका है। यह स्थान जिला मुख्यालय हरदोई से करीब 47 किलोमीटर दक्षिण-पूर्व में और उत्तर प्रदेश की राजधानी लखनऊ से पश्चिम तरफ़ लगभग 100 किलोमीटर की दूरी पर अवस्थित है। यह अपने ही नाम के सामुदायिक विकासखंड (ब्लॉक) का मुख्यालय भी है।

इस नगर पालिका में कुल 25 वार्ड हैं और वर्ष 2011 की जनगणना के अनुसार, इस कसबे की कुल जनसंख्या 36,915 है।
दीनानाथ मंगेशकर

" 'दीनानाथ मंगेशकर' " (29 दिसंबर 1900 -24 अप्रैल 1942) एक प्रसिद्ध मराठी थिएटर अभिनेता, प्रसिद्ध नाट्य संगीत संगीतकार और हिन्दुस्तानी शास्त्रीय संगीतज्ञ एवं गायक थे। 
वे जाने-माने गायकों लता मंगेशकर, आशा भोसले ,मीणा खड़ीकर ,उषा मंगेशकर और संगीतकार हृदयनाथ मंगेशकर के पिता भी थे।
धारचूला

धारचूला, पिथौरागढ़ जिला, उत्तराखंड में स्थित एक क्षेत्र है। यह कुमाऊँ मण्डल में आता है। धारचूला की प्रमुख भाषा हिन्दी, पहाड़ी, नेपाली, कुमाऊँनी, और रङ्ग ल्व (रंग भाषा) है।
मणिपुरी साहित्य

मणिपुरी भाषा (मेइतेइ) का साहित्य समृद्ध है और मणिपुरी साहित्य का लिखित अस्तित्व अष्टम शताब्दी से ही प्राप्त होता है। १९७३ से आज तक ३९ मणिपुरी साहित्यकारों को साहित्य अकादमी पुरस्कारों से सम्मानित किया गया है। मणिपुरी साहित्य में वैष्णव भक्ति तथा मणिपुर की कला / संस्कृति झलकती है। कहानी, उपन्यास, काव्य, प्रवास वर्णन, नाटक आदि सभी विधाओं में मणिपुरी साहित्य ने अपनी पहचान बनाई है। मखोनमनी मोंड्साबा, जोड़ छी सनसम, क्षेत्री वीर, एम्नव किशोर सिंह आदि मणिपुरी के प्रसिद्ध लेखक हैं।

मणिपुरी साहित्य की यात्रा १९२५ में फाल्गुनी सिंह द्वारा मीताई तथा बिष्णुप्रिया मणिपुरी भाषा की द्बिभाषिक सामयिकी ”जागरन” के प्रकाशन के रूप में आरम्भ हुआ। इसी समय और भी कई द्बिभाषिक पत्रिकाएँ प्रकाशित हुईं। इनमें "मेखली"(१९३३), "मणिपुरी" (१९३८), क्षत्रियज्योति (१९४४) इत्यदि अन्यतम हैं।

बांग्ला लिपि में लिखी जाने वाली मणिपुरी को विष्णुप्रिया मणिपुरी भी कहा जाता है जो मेइतेइ भाषा से अलग है।
धारचुला देहात

धारचुला देहात, पिथौरागढ़ जिला, उत्तराखंड में स्थित एक क्षेत्र है। यह कुमाऊँ मण्डल में आता है।
बेरीनाग

बेरीनाग, जिसे बेड़ीनाग या बेणीनाग भी कहा जाता है, भारत के उत्तराखण्ड राज्य के अन्तर्गत कुमाऊँ मण्डल के पिथौरागढ जिनपद का एक नगर तथा तहसील मख्यालय है।
सरकार 3

सरकार 3 राम गोपाल वर्मा द्वारा सह-निर्मित और निर्देशित, 2017 की एक भारतीय राजनैतिक-अपराध थ्रिलर फिल्म है। यह सरकार फ्रैंचाइजी की तीसरी फिल्म है, जिसमें पिछ्ली फिल्म सरकार राज के प्रसंग को जारी रखा गया है। फिल्म में अमिताभ बच्चन पुन: मुख्य भूमिका में दिखाई दिये, उनके साथ रॉनित रॉय, पराग त्यागी, जैकी श्रॉफ, मनोज वाजपेयी, अमित साध और यामी गौतम भी फिल्म मे भूमिका निभाई। पाकिस्तानी अभिनेत्री फिजा अली ने इस फिल्म से हिन्दी सिनेमा में शुरुआत की।

फिल्म को 12 मई, 2017 को दुनिया भर में प्रदर्शित किया गया। जिसे इंड़िया टाइम्स ने 3/5 रेटिंग व आलोचकों ने फिल्म की सकारात्मक समीक्षा की। फिल्म में सरकार के आंतरिक संघर्ष और उसके महल-राजनीति के साथ शीर्ष स्तर के अधिकारियों और महाराष्ट्र सरकार के बीच के पावरब्रोकर्स संघर्ष दिखा देता है, जिसमें आंतरिक प्रतिद्वंद्विता और साजिश शामिल है।
अस्कोट

अस्कोट उत्तराखंड के पिथौरागढ़ जिले में स्थित एक कस्बा है। यह कुमाऊँ मण्डल में आता है। अस्कोट प्राचीनकाल में इसी नाम के एक राज्य की राजधानी हुआ करता था। यह डीडीहाट तहसील और कनालीछीना विकासखंड का हिस्सा है।

अस्कोट यहाँ स्थित एक वन्य जीव अभ्यारण्य के लिए प्रसिद्ध है, जिसकी स्थापना 1986 में कस्तूरी मृग के संरक्षण हेतु की गयी थी। यह टनकपुर-तवाघाट राष्ट्रीय राजमार्ग पर पिथौरागढ़ और धारचूला के मध्य स्थित है, और पारम्परिक कैलाश-मानसरोवर यात्रा मार्ग (दिल्ली-अल्मोड़ा-डीडीहाट-लिपुलेख) पर एक मुख्य पड़ाव है।
2016 में भारतीय वायु सेना का विमान एएन-32 लापता

==2016 में भारतीय वायु सेना का विमान एएन-32 लापता==

चेन्नई से पोर्ट ब्लेयर जा रहे एएन32 विमान ने प्रतिदिन की तरह ताम्बरम हवाई पट्टी से माल लिया। तब इसमें विमान कर्मचारियों सहित 29 यात्री सवार थे। एएन-32 ने सुबह 8.30 बजे उड़ान भरी। इसे पोर्ट ब्लेयर 11.30 बजे पहुंचना था। लेकिन उड़ान के ठीक आधे घंटे बाद ही 9.00 बजे इसका एयर ट्रैफ़िक कंट्रोल (एटीसी) से संपर्क टूट गया जिस कारण विमान लापता हो गया था।
मुनस्‍यारी

मुनस्‍यारी एक खूबसूरत पर्वतीय स्थल है। यह उत्‍तराखण्‍ड में जिला पिथौरागढ़ का सीमांत क्षेत्र है जो एक तरफ तिब्‍बत सीमा और दूसरी ओर नेपाल सीमा से लगा हुआ है। मुनस्‍यारी चारो ओर से पर्वतो से घिरा हुआ है। मुनस्‍यारी के सामने विशाल हिमालय पर्वत श्रंखला का विश्‍व प्रसिद्ध पंचचूली पर्वत (हिमालय की पांच चोटियां) जिसे किवदंतियो के अनुसार पांडवों के स्‍वर्गारोहण का प्रतीक माना जाता है, बाई तरफ नन्‍दा देवी और त्रिशूल पर्वत, दाई तरफ डानाधार जो एक खूबसूरत पिकनिक स्‍पॉट भी है और पीछे की ओर खलिया टॉप है।

काठगोदाम, हल्‍द्वानी रेलवे स्‍टेशन से मुनस्‍यारी की दूरी लगभग 295 किलोमीटर है और नैनीताल से 265 किलोमीटर है। काठगोदाम से मुनस्‍यारी की यात्रा बस अथवा टैक्‍सी के माध्‍यम से की जा सकती है और रास्‍ते में कई खूबसूरत स्‍थल आते हैं। काठगोदाम से चलने पर भीमताल, जो कि नैनीताल से मात्र 10 किलोमीटर है, पड़ता है उसके बाद वर्ष भर ताजे फलों के लिए प्रसिद्ध भवाली है, अल्‍मोड़ा शहर और चितई मंदिर भी रास्‍ते में ही है। अल्‍मोड़ा से आगे प्रस्‍थान करने पर धौलछीना, सेराघाट, गणाई, बेरीनाग और चौकोड़ी है। बेरीनाग और चौकोड़ी अपनी खूबसूरती के लिए काफी प्रसिद्ध है। यहां से आगे चलने पर थल, नाचनी, टिमटिया, क्‍वीटी, डोर, गिरगॉव, रातापानी और कालामुनि आते हैं। कालामुनि पार करने के बाद आता है मुनस्‍यारी, जिसकी खूबसूरती अपने आप में निराली है।

मुनस्‍यारी में ठहरने के लिए काफी होटल, लॉज और गेस्‍ट हाउस है। गर्मी के सीजन में यहां के होटल खचाखच भरे रहते है इसलिए इस मौसम में वहां जाने से पहले ठहरने के लिए कमरे की बुकिंग जरूर करा लेना चाहिए क्‍योंकि इस समय में यहां पर देसी और विदेशी पर्यटकों की भीड़ बहुत अधिक बढ़ जाती है। विदेशी पर्यटक यहां खासकर ट्रैकिंग और माउंटेनियरिंग के लिए आते हैं।

लोग पहाड़ी (स्‍थानीय बोली) बोलते है और हिन्‍दी भाषा का प्रयोग भी करते हैं। यहां के अधिकतर लोग कृषि कार्य में लगे हुए है।
डीडीहाट

डीडीहाट उत्तराखण्ड राज्य के पिथौरागढ़ जनपद में स्थित एक नगर है। यह कुमाऊँ मण्डल में आता है, और डीडीहाट तहसील का मुख्यालय है। 
२०११ की जनगणना के अनुसार डीडीहाट की जनसंख्या ६,५२२ है, और यह उत्तराखण्ड की राजधानी देहरादून से ५२० किमी (३२० मील) की दूरी पर स्थित है। डीडीहाट नाम दो कुमाउँनी शब्दों, 'डांडी' और 'हाट' से जुड़कर बना है, जिनका अर्थ क्रमशः 'छोटी पहाड़ी' और 'बाजार' होता है। डीडीहाट 'कैलाश मानसरोवर तीर्थयात्रा' के मार्ग पर पड़ता है।
सेतु परिपथ

सेतु परिपथ (bridge circuit ) या एच-परिपथ एक ऐसा विद्युत परिपथ है जिसमें दो शाखाएँ (जो प्रायः समान्तर होतीं हैं), तथा एक तीसरी शाखा इन दो शाखाओं के बीच 'सेतु' बनाती है। 
सेतु परिपथ बहुत उपयोगी सिद्ध हुए हैं। इनके कुछ उपयोग ये हैं- मापन, फिल्टरन तथा शक्ति-परिवर्तन (power conversion) आदि।
फोन्तना सेतु

frame|right|फोन्तना सेतु (Fontana bridge)
फोनतना सेतु (Fontana bridge) एक प्रकार का सेतु परिपथ है जिसका सहायता से ऐसा धारा स्रोत बनाया जा सकता है जिसकी बैंडविथ अधिक हो। इसे 'कम्पेन्सेटेड करेन्ट इञेक्शन सर्किट' भी कहते हैं। इसका आविष्कार इटली के गिओर्गियो फोन्ताना (Giorgio Fontana) ने 2003 में किया था। इसका विशद वर्णन में दिया हुआ है।

इसमें वोल्टता को धारा में बदलने वाला एक परिपथ होता है। इसमें धनात्मक और ऋणात्मक फीडबैक दोनों उपयोग में लिये जाते हैं। इस परिपथ की यह भी विशेषता है कि यह उपयोगी लोड formula_1 के समान्तर आने वाले अदृष्य प्रतिबाधा (parasitic impedance) formula_2 का कम्पेन्सेशन भी करता है। इसका यह गुण विद्युतयांत्रिक संसूचक (ट्रान्सड्यूसर) बनाने में बहुत उपयोगी है।

संतुलन की स्थिति में,

:formula_3

हो तो,

:formula_4
चौंरीखर्क

चौंरीखर्क नेपाल के पूर्वांचल विकास क्षेत्र के सगरमाथा अंचल, सोलुखुम्बु जिला में स्थित गाँव विकास समिति है।

<br>
डेविड फेरियर

अंगूठाकार
सर डेविड फेरियर (Sir David Ferrier, सन् १८४३-१९२८) अंग्रेज तंत्रिकाविद (Neurologist) थे। 

इनका जन्म १८४३ ई. में ऐबरडीन के समीप हुआ था। एडनबरो विश्वविद्यालय से १८७०ई. में इन्होंने एम.डी. की उपाधि प्राप्त की। १८७३ ई. में मस्तिष्क पर विद्युत् प्रभाव संबंधी प्रयोग कर इन्होंने सिद्ध किया कि कॉरटेक्स के किसी विशिष्ट भाग को उत्तेजित करने से शरीर की कोई विशेष पेशी या पेशियों का समूह प्रभावित होता है और कॉरटेक्स के उस भाग को शल्यक्रिया द्वारा निकाल देने पर उस भाग से संबंधित शरीर के अंगों में पक्षाघात हो जाता है। 'मस्तिष्क के कार्य' और 'प्रमस्तिष्कीय रोगों का स्थानीकरण' नामक पुस्तक में फेरियर ने उपर्युक्त प्रयोग का वर्णन किया है। १८८१ ई. में अन्तरराष्ट्रीय् मेडिकल कांग्रेस ने उपर्युक्त अनुसंधान को मान्यता प्रदान की। बाद में इस अनुसंधान के आधार पर अर्बुद की शल्यक्रिया सफलतापूर्वक की गई। ये १८९० ई. में रॉयल सोसाइटी के रॉयल पदक तथा १९११ ई. में सर की पदवी से सम्मानित हुए।
राष्ट्रीय इस्पात निगम लिमिटेड

राष्ट्रीय इस्पात निगम लिमिटेड (या, विशाखपट्टणम इस्पात संयंत्र), भारत सरकार के इस्पात मंत्रालय के अधीन सार्वजनिक उद्यम है, जिसे नवरत्न की उपाधि प्राप्त है। यह 'वाइजाग स्टील' के नाम से ख्यात है। विशाखपट्टणम इस्पात संयंत्र पहला तटीय समग्र इस्पात संयंत्र है, जो गुणवत्तापूर्ण उत्पादों व ग्राहक संतुष्टि के लिए पहचाना जाता है। 

आर आई एन एल-वी एस पी ऐसा पहला समग्र इस्पात संयंत्र है, जिसे आई एस ओ 9001:2008, ओ एच एस ए एस 18001:2007 एवं आई एस ओ 14001:2004 मानकों के प्रमाणपत्र प्राप्त हैं। यह ऐसा पहला सार्वजनिक उपक्रम है, जिसे ऊर्जा प्रबंधन प्रणाली हेतु आई एस ओ 50001 एवं सॉफ्टवेअर विकास हेतु सी एम एम आई स्तर 3 का प्रमाणन प्राप्त है। आर आई एन एल-वी एस पी को संगठन में सूचना प्रौद्योगिकी–उद्यम संसाधन योजना (ई आर पी) सेवा के अंतर्गत सूचना संरक्षा प्रबंधन प्रणाली (आई एस एम एस) हेतु आई एस ओ 27001 से प्रमाणित भी किया गया है।

इसका पंजीकृत कार्यालय : राष्ट्रीय इस्पात निगम लिमिटेड (सीआईएन: U27109AP1982GOI003404), प्रशासनिक भवन, विशाखापत्तनम इस्पात संयंत्र, विशाखापत्तनम-530031, आंध्र प्रदेश, में है।
ट्रेंट जॉन्सटन

डेविड ट्रेंट जॉन्सटन (जन्म 29 अप्रैल १९७४) जो कि कि ज्यादातर ट्रेंट जोंस्टन के नाम से ही जाने जाते हैं। इनका जन्म २९ अप्रैल १९७४ को ऑस्ट्रेलिया मन हुआ था लेकिन खिलाड़ी आयरलैण्ड क्रिकेट टीम के बन गए। जॉन्सटन ने अपने अंतरराष्ट्रीय क्रिकेट कैरियर की शुरुआत १३ को इंग्लैण्ड क्रिकेट टीम के खिलाफ की थी।
 जॉन्सटन दाईने हाथ से गेंदबाज़ी और बल्लेबाज़ी करते हैं।
त्सारवादी एकतन्त्र

त्सारवादी एकतन्त्र (, प्रतिलिपि. "tsarskoye samoderzhaviye") का सन्दर्भ एकतन्त्र (फिर पूर्ण राजतन्त्र) के एक प्रकार से है, जो मॉस्को की ग्रैंड डची के लिए विशिष्ट था व जो बाद में रूस का त्सारराज्य और रूसी साम्राज्य बन गया।
इस में, सारी शक्ति और सम्पत्ति त्सार द्वारा नियन्त्रित और (वितरित) होती हैं। इन त्सारों के पास संवैधानिक राजाओं से अधिक शक्ति थी, जो आम तौर पर विधि द्वारा रहते हैं और वैधानिक प्राधिकार द्वारा प्रतिसंतुलित होते हैं; धार्मिक मुद्दों पर भी पश्चमी राजाओं की तुलना में इन त्सारों के पास अधिक प्राधिकार था। रूस में, त्सारवादी एकतन्त्र की शुरुआत रूस के इवान तृतीय (1440−1505) के काल में हुई और १९१७ की रूसी क्रान्ति के बाद उसे ख़त्म कर दिया गया।
वाशिंगटन ऐल्स्टन

वाशिंगटन ऐल्स्टन (Washington Allston ; १७७९-१८४३) अमरीकी कवि तथा चित्रकार थे। 

उन्होने शिक्षा हार्वर्ड विश्वविद्यालय में पाई। युवावस्था में लंदन, पेरिस, रोम, वेनिस आदि का भ्रमण कर पुन: अमरीका लौट आए और वहीं अपना कार्य आरंभ कर दिया। इनकी कलाकृतियों में प्रकाश और छाया के प्रयोग तथा रंगों के चुनाव आदि में वेनिस की शैली का प्रभाव परिलक्षित है, इसीलिए इन्हें 'अमरीकी तिशियन' भी कहा जाता है। इनके चित्र मिलान के राजभवन और सांता मेरिया के गिरजे में हैं जो इनके गुरु कोरेज्जो की कृतियों से भी अधिक श्रेष्ठ हैं।

ये स्वयं धार्मिक स्वभाव के थे और इनके अधिकांश चित्रों की कथा वस्तु भी बाइबिल की कहानियाँ हैं। सर्वोत्तम कृतियाँ–'मृत व्यक्ति का पुनर्जीवन', 'देवदूत द्वारा संत पीतर की मुक्ति' और 'जेकोब का स्वप्न' हैं।

लेखक के रूप में अभिव्यक्ति की सुगमता और काल्पनिक शक्ति के लिए ये विख्यात हैं। कोलरिज (ऐल्स्टन द्वारा बनाया जिसका चित्र आज भी नैशनल गैलरी में है) का कहना था कि "उस युग में कला और काव्य के क्षेत्र में कोई और ऐल्स्टन की समता नहीं कर सकता था।"
ऐल्सैस लोरेन

ऐल्सैस लोरेन (Imperial Territory of Alsace-Lorraine; या "Elsass-Lothringen") वह भूभाग है जिसका निर्माण 1871 में जर्मन साम्राज्य ने फ्रांस-प्रशा युद्ध में फ्रांस से जीतने के बाद बनया था। सन् 1919 ई. में यह फिर फ्रांस को दे दिया गया, परंतु सन् 1940 ई. में जर्मनी ने वापस ले लिया। 

1871 ई. के पश्चात् जर्मनी ने इसे तीन प्रशासनिक विभागों में विभाजित किया–'ऊपरी ऐल्सैस', 'निचला ऐल्सैस' तथा लोरेन। फ्रांसीसियों ने भी इसे तीन विभागों में बाँटा–हो-राइन, बा-राइन, तथा मोज़ेल। प्राकृतिक रूप से भी ऐल्सैस की अपनी सीमाएँ हैं। पश्चिम में फ्रांस की सीमा, पूर्व में बाडेन तथा दक्षिण में यह स्विट्ज़रलैंड से घिरा है। इस क्षेत्र की जनसंख्या सन् 1936 ई. में 19,15,627 थी, जिनमें से केवल दस प्रतिशत ही फ्रांसीसी बोलनेवाले थे, अन्य सब जर्मन (जैसे स्विटज़रलैंड के बेसल अंचल में बोली जानेवाली जर्मन भाषा) बोलनेवाले थे। 

यद्यपि ऐल्सैस में पोटाश तथा मिट्टी के तेल का उत्पादन होता है, तथापि यह प्रदेश कृषि उत्पादन, वस्त्र, मशीनों इत्यादि के लिए अधिक प्रसिद्ध है। लोरेन का अत्यधिक महत्व यहाँ के लोहे तथा कोयले के कारण है, जो औद्योगिक तथा सामरिक दोनों दृष्टियों से यूरोप में शक्ति के पासंग हैं। इसके अतिरिक्त यह बड़े-बड़े व्यापारिक तथा आवागमन के अन्य मुख्य मार्गो–राइन, सैवर्न तथा बर्गेडी के द्वार–पर होने से फ्रांस तथा जर्मनी दोनों के लिए सोने की चिड़िया है। इसका 2,000 वर्षो का इतिहास बताता है कि यह यूरोपीय राजनीति में सदैव झगड़े की जड़ रहा है और सन् 1870 ई. से तो विश्व राजनीति में भी काफी प्रसिद्ध रहा है। इसकी पूर्वी सीमा पर उत्तर से पूर्व दिशा में 115 मील तक राइन नदी बहती है, स्ट्रैबर्ग के नीचे ईल (लंबाई 190 किमी मील) इसमें योग देती है। संपूर्ण प्रदेश का प्राय: 50% भाग कृषि योग्य है, 11.6 चरागाह के योग्य तथा 30.8% जंगल है। इस प्रदेश के मुख्य नगर स्ट्रैसबर्ग, मेट्ज़ तथा क्लोमार हैं।

श्रेणी:जर्मन साम्राज्य के प्रदेश
राष्ट्रीय सांख्यिकी आयोग

भारत का राष्ट्रीय सांख्यिकी आयोग एक स्वायत्त संस्था है जिसकी स्थापना २००६ में की गयी थी। २००५ में भारत सरकार ने सी रंगराजन की अध्यक्षता वाली आर्थिक सलाहकार समिति की संस्तुति के आधार पर इसकी स्थापना का निर्णय लिया।

आयोग में एक अंशकालिक अध्यक्ष, चार अंश कालिक सदस्य तथा एक पदेन सदस्य हैं। भारत के मुख्य सांख्यिकीविद् का पद विशेष रूप से राष्ट्रीय सांख्यिकी कार्यालय के अध्यक्ष के तौर पर सृजित किया गया है। राष्ट्रीय सांख्यिकी आयोग के लिए विशेष रूप से सृजित भारत के मुख्य सांख्यिकीविद् का पद आयोग के सचिव हैं। वे भारत सरकार में सांख्यिकी और कार्यक्रम कार्यान्वयन मंत्रालय के सचिव भी हैं।
तवांग मठ

तवांग मठ भारत के अरुणाचल प्रदेश में स्थित एक बौद्ध मठ है। यह भारत का सबसे बड़ा बौद्ध मठ है और ल्हासा के पोताला महल के बाद विश्व का दूसरा सबसे बड़ा मठ है। यह तवांग नदी की घाटी में तवांग कस्बे के निकट स्थित है।

300 साल पहले बने इस मठ को बौद्ध भिक्षु अंतरराष्ट्रीय धरोहर मानते हैं। इसे 1680 में मेराक लामा लोद्रे ग्यास्तो ने बनवाया। इसमें 570 से ज्यादा बौद्ध भिक्षु रहते हैं। समुद्र तल से 10,000 फुट की ऊँचाई पर तवांग चू घाटी में बने इस मठ में दुनिया भर के बौद्ध भिक्षु और पर्यटक आते हैं। पहाड़ी पर बने होने के कारण तवांग मठ से पूरी त्वांग घाटी के खूबसूरत दृश्य देखे जा सकते हैं।

यह मठ दूर से दुर्ग जैसा दिखाई देता है। इसके प्रवेश द्वार का नाम 'काकालिंग' है जो देखने में झोपडी जैसा लगता है और इसकी दो दीवारों के निर्माण में पत्थरों का प्रयोग किया गया है। इन दीवारों पर खूबसूरत चित्रकारी की गई है जो पर्यटकों को बहुत पसंद आती है।

center|thumb|550px|तवांग मठ
बालफ़ोर

thumb|right|400px|बालफोर तथा उनकी घोषणा (१९१७)
बालफ़ोर ब्रिटिश विदेश मंत्री थे जिन्होंने 2 नवम्बर सन् 1917 को ब्रिटिश संसद में यह घोषणा की कि इज़रायल को ब्रिटिश सरकार यहूदियों का धर्मदेश बनाना चाहती है जिसमें सारे संसार के यहूदी यहाँ आकर बस सकें। मित्रराष्ट्रों ने इस घोषण की पुष्टि की। इस घोषणा के बाद से इज़रायल में यहूदियों की जनसंख्या निरंतर बढ़ती गई। 
लगभग 21 वर्ष (दूसरे विश्वयुद्ध) के पश्चात् मित्रराष्ट्रों ने सन् 1948 में एक इज़रायल नामक यहूदी राष्ट्र की विधिवत् स्थापना की।
जब वी वेड

जब वी वेड एक पाकिस्तानी रोमांटिक हास्य धारावाहिक है, जिसका निर्देशन वजहत रौफ ने और कहानी मोहसीन अली ने लिखी थी। इस धारावाहिक में दानिश तैमूर और आइज़ा खान मुख्य किरदार निभा रहे हैं। इसका प्रसारण 2014 में ईद उल-फ़ित्र से उर्दू 1 में शुरू हुआ था।

भारत में इसका प्रसारण ज़िंदगी चैनल पर 18 दिसम्बर 2015 से सोमवार से शुक्रवार रात 8:30 बजे इसी नाम से होता था।
बोनी सेनगुप्ता

बोनी सेनगुप्ता एक भारतीय बंगाली फिल्म अभिनेता हैं। उनकी पहली फिल्म बरबाद थी और राज चक्रवर्ती द्वारा निर्देशित उनकी दूसरी पारबोना आमी चारते तोके थी। उनके पिता अनूप सेनगुप्ता और उनकी माँ पिया सेनगुप्ता हैं। वह अभिनेता-निर्देशक सुखेन दास के पोते हैं।

बोनी ने इससे पहले बतौर अभिनेता अपने करियर से पहले योध्दा: द वॉरियर के लिए निर्देशक राज चक्रवर्ती की सहायता की थी।
बोझा ढ़ोने वाले जानवर

एक बोझा ढ़ोने वाले जानवर एक ऐसा जानवर है जिसका उपयोग मनुष्यों द्वारा परिवहन सामग्री के रूप में किया जाता है ताकि वे जानवरों के पीठ पर, जानवरों के ड्राफ्ट के विपरीत उनका वजन सहन करें जो भार खींचते हैं लेकिन उन्हें ढोते नहीं हैं। 

पारंपरिक बोझा ढ़ोने वाले जानवर ऊँट, बकरी, याक, बारहसिंगा, पानी वाली भैंस, और लामाओं के साथ-साथ घोड़े, गधे और खच्चरों जैसे जानवर हैं।
गुजराती सिनेमा

गुजराती सिनेमा भारत के सिनेमा के प्रमुख क्षेत्रीय और स्थानीय फिल्म उद्योगों में से एक है, जिसकी स्थापना के बाद से एक हजार से अधिक फिल्मों का निर्माण हुआ है। मूक फिल्म युग के दौरान सिने उद्योग में कई व्यक्ति गुजराती थे। भाषा से जुड़े उद्योग 1932 से पहले के हैं, जब पहली गुजराती टॉकी, 'नरसिंह मेहता' जारी की गई थी। 1947 में भारत की स्वतंत्रता से पहले तक केवल बारह गुजराती फिल्मों का निर्माण किया गया था। 1940 के दशक में संत, सती या डकैत कहानियों के साथ-साथ पौराणिक कथाओं और लोक कथाओं पर केंद्रित फिल्म निर्माण में तेजी थी। 1950-1960 के दशक में, साहित्यिक कृतियों पर फिल्मों को जोड़ने के साथ रुझान जारी रहा। 1970 के दशक में, गुजरात सरकार ने कर छूट और सब्सिडी की घोषणा की जिसके परिणामस्वरूप फिल्मों की संख्या में वृद्धि हुई, लेकिन गुणवत्ता में गिरावट आई।

गुजराती फिल्मो का २०वीं शताब्दी में बहुत अच्छा समय था। गुजराती फिल्मो में सबसे ज्यादा कमाई करने वाली फिल्म 1998 में बनी "देश रे जोया दादा परदेस रे जोया" थी। इस फिल्म ने उस समय गुजरात मे सबसे ज्यादा (१० करोड़ रूपए) की कमाई की थी। हालांकि 2015 में प्रदशित होने वली फिल्म "छेल्लो दिवस" फिल्म सबसे ज्यादा कमाई करने वाली फिल्म बनी जिसने १७ करोड़ रुपये की कमाई की। इसके बाद आई फिल्म "गुज्जुभाई द ग्रेट" है। इस फिल्म ने १५ करोड़ की कमाई की।
कौशानी मुखार्जी

<ns>0</ns>
 <id>1035782</id>
 <revision>
 <id>4827965</id>
 <parentid>4737771</parentid>
 <timestamp>2020-06-16T06:44:14Z</timestamp>
 <contributor>
 <username>InternetArchiveBot</username>
 <id>500600</id>
 </contributor>
 <comment>Rescuing 7 sources and tagging 0 as dead.) #IABot (v2.0.1</comment>
 <model>wikitext</model>
 <format>text/x-wiki</format>

कौशानी मुखार्जी (जन्म 17 मई 1992) एक भारतीय अभिनेत्री है जो मुख्य रूप से बंगाली फिल्मों में दिखाई दी है, जिसे टॉलीवुड फिल्म उद्योग के रूप में जाना जाता है। उन्होंने राज चक्रवर्ती द्वारा निर्देशित बोनी सेनगुप्ता के साथ 2015 में फिल्म पारबोना आमी चारते तोके में डेब्यू किया। कौशानी 2018 तक बोनी के साथ रिश्ते में है।
भुवन बाम

भुवन बाम (जन्म 22 जनवरी 1994) दिल्ली, भारत के एक भारतीय हास्य कलाकार, गायक, गीतकार और यूट्यूब व्यक्तित्व हैं। उन्हें उनके यूट्यूब कॉमेडी चैनल बीबी की वाइन्स के लिए जाना जाता है। भुवन 2018 में १० मिलियन सब्सक्राइबर को पार करने वाले अमित भड़ाना के साथ पहले भारतीय यूट्यूबर बने थे।

*
कार्डी बी

बेल्किस मार्लेनिस अल्मानज़ार (जन्म 11 अक्टूबर, 1992), जिसे कार्डी बी के नाम से पेशेवर रूप से जाना जाता है। कार्डी बी एक अमेरिकी रैपर, गीतकार और टेलीविजन व्यक्तित्व हैं।वे न्यूयॉर्क शहर के द ब्रोंक्स में जन्मी और पली-बढ़ी, वह अपने कई पोस्ट और वीडियो के साथ वाइन और इंस्टाग्राम पर वायरल होने के बाद एक इंटरनेट सेलिब्रिटी बन गई। 2015 से 2017 तक, वह VH1 रियलिटी टेलीविज़न श्रृंखला लव एंड हिप हॉप: न्यूयॉर्क में अपने संगीत आकांक्षाओं का पालन करने के लिए एक नियमित कलाकार के रूप में दिखाई दीं और दो मिक्सटेप्स-गैंगस्टा बिच म्यूज़िक, वॉल्यूम1 और वॉल्यूम2 जारी किया।

कार्डी बी ने बिलबोर्ड हॉट 100 पर तीन नंबर-एक एकल अर्जित किए हैं, जो किसी भी महिला रैपर के लिए सबसे अधिक है; 1998 में लॉरिन हिल के बाद "बोदक येलो" ने उन्हें एकल आउटपुट के साथ चार्ट में शीर्ष पर लाने वाली दूसरी महिला रैपर बनाया। "आई लाइक इट" ने उन्हें चार्ट पर नंबर-एक गाने पर कई बार लाया और ऐसा करने वाली एकमात्र महिला रैपर बना गईं। अपनी मैरून5 के साथ सहयोग कर "गर्ल्स लाइक यू" ने 2010 के दौरान चार्ट पर तीन नंबर-एक एकल हासिल करने के वाली उन्हें छठी महिला कलाकार बनाया। उनका पहला स्टूडियो एल्बम, इनविज़न ऑफ़ प्राइवेसी (2018), जिस पर पूर्व दो गीत शामिल हैं, बिलबोर्ड 200 में नंबर एक पर पदार्पण किया गया। इस एल्बम ने कई स्ट्रीमिंग रिकॉर्ड्स को तोड़ा, इसे समीक्षकों द्वारा प्रशंसित किया गया और कार्डी बी को सर्वश्रेष्ठ रैप एल्बम के लिए ग्रैमी अवार्ड मिला, एकल कलाकार के रूप में पुरस्कार जीतने वाली वह एकमात्र महिला हैं। इसके अलावा 2018 में, टाइम ने उन्हें दुनिया के 100 सबसे प्रभावशाली लोगों की सूची में शामिल किया।

कार्डी बी ने एक ग्रेमी अवार्ड, सात बिलबोर्ड म्यूजिक अवार्ड जो कि किसी भी महिला रैपर से सबसे अधिक, नौ बीट हिप हॉप अवार्ड- किसी भी महिला रैपर से सबसे अधिक, तीन अमेरिकी म्यूजिक अवार्ड, तीन एमटीवी वीडियो अवार्ड पुरस्कार जीते हैं, और दो गिनीज वर्ल्ड रिकॉर्ड्स भी उनके नाम हैं।
घोसी

घोसी (Ghosi) भारत के उत्तर प्रदेश राज्य के मऊ ज़िले में स्थित एक नगर है। घोसी मऊ से 20 किलोमीटर दक्षिण में स्थित है।
जननायक जनता पार्टी

जननायक जनता पार्टी भारत के हरियाणा राज्य में गठित एक राजनैतिक दल है। इस दल का गठन ओम प्रकाश चौटाला के पौत्र तथा अजय सिंह चौटाला के बड़े पुत्र दुष्यंत चौटाला ने किया , तथा दिग्विजय चौटाला के नाम पर रजिस्ट्रड है।

लोकसभा चुनाव २०१९ में जजपा ने आम आदमी पार्टी के साथ गठबंधन किया था और यह पार्टी तब एक सीट भी नहीं जीत पाई थी।
सुधांशु त्रिवेदी

डॉ सुधांशु त्रिवेदी एक भारतीय राजनेता हैं। वे वर्तमान में भारतीय जनता पार्टी के राष्ट्रीय प्रवक्ता राज्यसभा के सदस्य हैं। इनकी पहचान विचारक, विश्लेषक और राजनीतिक सलाहकार के तौर पर भी होती है। ये देश की राष्ट्रीय नीति, राजनीतिक, सामाजिक मुद्दों और विशेष रूप से भाजपा के वैचारिक पहलुओं पर बेबाकी से राय रखते हैं। अक्टूबर 2019 में डॉ त्रिवेदी राज्यसभा सीट के लिये उत्तरप्रदेश से निर्विरोध निर्वाचित घोषित हुए। उनके खिलाफ विरोधी दलों से भी किसी ने नामांकन नहीं किया था।

डॉ सुधांशु त्रिवेदी का जन्म लखनऊ में हुआ था। उन्होंने इंजीनियरिंग की डिग्री लेने के बाद यांत्रिक इंजीनियरिंग से पीएचडी किया। वे राजनीति में छोटी उम्र में आने वाले नेता के तौर पर जाने जाते हैं। उनके बारे में कहा जाता है कि वो सबसे कम उम्र में उत्तर प्रदेश के मुख्यमंत्री के सूचना सलाहकार बने थे। इतना ही नहीं, 35 वर्ष की उम्र में किसी राष्ट्रीय राजनीतिक दल के अध्यक्ष का राजनीतिक सलाहकार बनाया गया था।

वर्ष 2014 के आम चुनाव में सुधांशु त्रिवेदी की महत्वपूर्ण भूमिका बताई जाती है। इस चुनाव के दौरान वे मीडिया और कम्युनिकेशन की मुख्य टीम का हिस्सा थे। टीम में रहते हुए उन्होंने सुषमा स्वराज, अरुण जेटली और अमित शाह के लिए प्रचार किया। वर्ष 2019 के लोकसभा चुनाव में उन्हें राजस्थान का उत्तरदायित्व दिया गया था।
आदि ब्राह्म समाज

देवेन्द्रनाथ ठाकुर के नेतृत्व वाले ब्राह्म समाज का सन १८६६ में नया नाम आदि धर्म या आदि ब्राह्म समाज (बंगाली: "আদি ব্রাহ্ম সমাজ") पड़ा जब केशवचन्द्र सेन ने अलग होकर 'भारतवर्षीय ब्राह्म्मसमाज' बना लिया। केशवचन्द्र सेन, सामाजिक रक्षणशीलता के प्रशन पर देवेन्द्रनाथ ठाकुर के विचारों से सहमत नहीं थे। सन १८७८ में 'साधारण ब्राह्मसमाज' का भी इसमें विलय हो गया। यह ब्रिटिश भारत में पहला संगठित जातिविहीन आन्दोलन था और बंगाल से लेकर असम, बॉम्बे स्टेट (आधुनिक सिन्ध, महाराष्ट्र और गुजरात), पंजाब और मद्रास, हैदराबाद और बंगलौर तक में इसका प्रचार-प्रसार था। 

पंजाब में इसका कार्य हिन्दी के महान पक्षधर नवीन चन्द्र राय देख रहे थे।
बिंदुमाधव खिरे

बिंदुमाधव खिरे पुणे, महाराष्ट्र,के एल.जी.बी.टी.क्यू. समाज के अधिकारोंपर काम करनेवाले कार्यकर्ता है। वह समपथिक ट्रस्ट नामकी एक संस्था चलाते है। एक एनजीओ जो पुणे जिले में एलजीबीटीक्यू + मुद्दों पर काम करता है। इस संस्था की स्थापना २००२ में हे जो पुणे जिलेमें पुरुष समलैंगिक समाज के लिए आरोग्य सेवायें देती। बिंदुमाधवजी ने समलैंगिकता, यौनिकता आरोग्य, एड्स इन विषयोंपर नाटक, लघूकथांये, जानकारी देनेवाली किताबे भी लिखी हैं।
बुर्राक़

बुर्राक़ इस्लामिक मान्यताओं में एक जानवर है जो निकट पूर्वी पौराणिक संकर (विशेष रूप से मेसोपोटामिया सुरक्षात्मक देवताओं) से मिलता-जुलता है, जिसे कुछ पैगंबरों के लिए परिवहन कहा गया था।
इस्रा और मेराज के बारे में विशेष रूप से हदीस का वर्णन है कि बुर्राक़ ने मक्का और यरुशलम से इस्लामिक पैगंबर मुहम्मद को स्वर्ग में ले जाकर रात में वापस कर दिया। इस स्थल पर गुंबद-ए-सख़रा और अल-अक्सा मस्जिद मौजूद है।
जमशेदपुर एफसी

जमशेदपुर फुटबॉल क्लब एक भारतीय पेशेवर फुटबॉल क्लब है जो जमशेदपुर, झारखंड में स्थित है। क्लब ने अखिल भारतीय फुटबॉल महासंघ (एआईएफएफ) से लाइसेंस के तहत इंडियन सुपर लीग मै एक सदस्य के रूप में प्रतिस्पर्धा की है । 

यह क्लब टाटा समूह की सहायक कंपनी टाटा इस्पात के स्वामित्व में है। जमशेदपुर एफसी इंडियन सुपर लीग का पहला क्लब है जिसका अपना क्रीडांगन और प्रशिक्षण भूमि है। वे 1987 में टाटा समूह द्वारा स्थापित टाटा फुटबॉल अकादमी से स्नातक किया करते थे। उनका घरेलू क्रीडांगन जेआरडी टाटा स्पोर्ट्स कॉम्प्लेक्स है और 2018 से उन्हें अकादमी और क्लब संचालन में स्पेनिश दिग्गज एटलेटिको मैड्रिड से तकनीकी सहायता और साझेदारी प्राप्त है।
पेरम्बलुर

पेरम्बलुर (Perambalur) भारत के तमिल नाडु राज्य के पेरम्बलुर ज़िले में स्थित एक नगर है। यह उस ज़िले का मुख्यालय भी है।
पुदुकोट्टई

पुदुकोट्टई (Pudukkottai) भारत के तमिल नाडु राज्य के पुदुकोट्टई ज़िले में स्थित एक नगर है। यह उस ज़िले का मुख्यालय भी है।
ओशो मॉनसून फेस्टिवल

ओशो मॉनसून फेस्टिवल व ओशो मॉनसून संगीत व ध्यान उत्सव के नाम से चर्चित यह उत्सव हर वर्ष ओशो इंटरनेशनल मेडिटेशन रिज़ॉर्ट, पुणे में मनाया जाता है। इस फेस्टिवल में हर साल भारत के 152 शहरों और 17 राज्यों के लगभग ढाई हजार प्रतिभागी शामिल होते हैं।

पांच दिनों तक चलने वाला यह उत्सव गत वर्ष ११ अगस्त से १५ अगस्त के बीच मनाया जाता है। उत्सव में लगभग ७१ विविध कार्यक्रमों का आयोजन किया जाता है।
पटना महानगरीय क्षेत्र

पटना महानगरीय क्षेत्र भारत में बिहार की राजधानी पटना के आसपास के महानगरीय क्षेत्र की एक आधिकारिक परिभाषा है। इसे पटना महानगरीय क्षेत्र या पटना योजना क्षेत्र के रूप में भी जाना जाता है। इसमें एक नगर निगम और पटना जिले की पाँच नगरपालिका परिषदें शामिल हैं। पूरे क्षेत्र में 1,167.04 वर्ग किमी के क्षेत्र में 2,874,000 की अनुमानित जनसंख्या (2001 के अनुसार) है। बिहार सरकार ने 13 अगस्त 2014 को इस क्षेत्र को अधिसूचित किया, PRDA क्षेत्र को प्रतिस्थापित किया, जिसमें वैशाली जिले का हाजीपुर और सारण जिले का सोनीपुर शामिल था। 

अक्टूबर 2016 में, बिहार कैबिनेट ने पटना मास्टर प्लान 2031 को मंजूरी दी जो बिहटा में एक नए हवाई अड्डे के विकास की परिकल्पना है। बिहार सरकार नए हवाई अड्डे के निर्माण के लिए 126 एकड़ भूमि का अधिग्रहण कर रही है। पटना महानगर के पुनपुन ब्लॉक में डुमरी गाँव में 17.6 किमी क्षेत्र को आईटी पार्क के लिए आवंटित किया गया है। बिहार सरकार नए हवाई अड्डे के निर्माण के लिए 126 एकड़ भूमि का अधिग्रहण कर रही है। पटना महानगर के पुनपुन ब्लॉक में डुमरी गाँव में 17.6 किमी क्षेत्र को आईटी पार्क के लिए आवंटित किया गया है।
चन्द्र कुमार बोस

चन्द्र कुमार बोस (जन्म:) भारत के एक राजनेता एवं व्यवसायी हैं। सम्प्रति वे भारतीय जनता पार्टी में हैं। वह नेताजी सुभाष चंद्र बोस के पोते और शरत चंद्र बोस के पोते हैं। चन्द्र कुमार बोस के पिता स्वर्गीय अमिय नाथ बोस आरामबाग से चुने गए संसद सदस्य थे। 

चन्द्र कुमार बोस ने लन्दन के हेंडन कॉलेज से अर्थशास्त्र का अध्ययन किया और तत्पश्चात 1982 में भारतीय प्रबंध संस्थान, कोलकाता से व्यापार प्रबन्धन में पोस्ट ग्रेजुएट डिप्लोमा किया। वे जमशेदपुर में टाटा मैनेजमेंट ट्रेनिंग सेन्टर में प्रवेश किया। नौकरी छोड़ने के बाद उन्होंने बोस इंफॉर्मेशन टेक्नोलॉजी खोली।

२३ जनवरी २०१६ को हावड़ा में उन्होने सार्वजनिक सभा में भाजपा की सदस्यता ली।
नोंगखनम द्वीप

नोंगखनम द्वीप भारत के पूर्वोत्तर पर्वतीय राज्य मेघालय में सबसे बड़ा एवं एशिया का दूसरा सबसे बड़ा नदी द्वीप है। इसका स्थान एशिया एवं भारत में असम के माजुली द्वीप के बाद आता है। यह पश्चिम खासी पर्वत जिले के मुख्यालय नोंगस्टोइन से लगभग १४ किलोमीटर दक्षिण में स्थित है। द्वीप का क्षेत्रफ़ल २०-२५ किलोमीटर है। नोंगस्टोइन से लावसे, मावडुह और मवथार गांव होते हुए पैदल नोंगखनम का रास्ता ढाई घण्टे का है।

इस द्वीप में रेतीला तट भी है और दो बड़े जल प्रपात वेनिया और लांगशियांग भी हैं। यहां पर्यट्क्या स्थान की सुन्दरता होने के बाद भी क्षेत्र में खराब बुनियादी ढांचे के कारण अपेक्षाकृत काफ़ी कम है।
मुहम्मद मियां मंसूर अंसारी

'मुहम्मद मियां मंसूर अंसारी: (उर्दू: مولانا محمد میاں منصور انصاری), (जन्म: मार्च 1884 - निधन: 11 जनवरी 1946) भारतीय स्वतंत्रता आंदोलन के नेता और राजनीतिक कार्यकर्ता थे।
अंसारी जन्म यूपी सहारनपुर में अंसारी के विद्धान परिवार में हुआ था। वह अल्लामा अब्दुल्ला अंसारी के घर में बड़े हुए। मंसूर अंसारी दारुल-उलूम देवबंद लौट आए और धीरे-धीरे पैन इस्लामी आंदोलन में शामिल हो गए। द्वितीय विश्व युद्ध के दौरान, मौलाना महमूद अल-हसन की अगुवाई में देवबंद स्कूल के नेताओं में से एक थे, जिन्होंने भारत में एक आंदोलन के लिए केंद्रीय शक्तियों का समर्थन करने के लिए भारत छोड़ दिया, जिसे रेशमी पत्र आन्दोलन (सिल्कलेटर) आंदोलन के रूप में जाना जाता है।
झटका

[[जिनेवा ड्राइव]] का एनिमेशन
right|thumb|300px|एक चक्कर का समयारेख : कोण, कोणीय वेग, कोणीय त्वरण, और कोणीय झटका
right|thumb|300px|झटका का परिमाण बताने वाला परिपथ; यदि इनपुट स्थिति (पोजिशन) हो तो तीनों ऑप-ऐम्प के आउटपुट क्रमशः वेग, त्वरण और झटका होंगे।

भौतिकी में, त्वरण के परिवर्तन की दर को झटका या धक्का (jerk) कहते हैं। यह एक सदिश राशि है। इसकी विमा [LT-3] है और एसआई इकाई m⋅s-3 है। झटका को गुरुत्व प्रति सेकेण्ड (g/s) के रूप में भी अभिव्यक्त किया जा सकता है।
रफ़ी अहमद किदवाई

रफ़ी अहमद किदवाई (हिंदी : रफ़ी अहमद क़िदवाई رفیع احمد قدوائی उर्दू), (18 फरवरी 1894 - 24 अक्टूबर 1954) एक राजनेता, एक भारतीय स्वतंत्रता कार्यकर्ता और एक समाजवादी था, जिसे कभी-कभी इस्लामी समाजवादी के रूप में वर्णित किया जाता था। उन्होंने उत्तरी भारत में अब उत्तर प्रदेश के संयुक्त प्रांत के बाराबंकी जिले से सम्मानित किया।
भरतपुर राज्य

भरतपुर राज्य अथवा जाट अधिराज्य भरतपुर भारतीय उपमहाद्वीप का एक राज्य (रियासत) थी । इसका शासन सिनसिनवार यदुवंशी वंश के जाट शासकों के हाथ में था। 

महाराजा सूरजमल (1755-1763) भरतपुर राज्य के दूरदर्शी जाट महाराजा थे। उनके पिता बदन सिंह ने डीग को सबसे पहले अपनी राजधानी बनाया और बाद में सूरजमल ने भरतपुर शहर की स्थापना की। महाराजा सूरज मल के समय भरतपुर राज्य की सीमा दिल्ली, भरतपुर, आगरा, धौलपुर, मैनपुरी, हाथरस, अलीगढ़, इटावा, मेरठ, रोहतक, मेवात, रेवाड़ी, गुड़गांव, मथुरा, झज्जर, फरीदाबाद, पलवल, सोनीपत, महेंद्रगढ़, बागपत, ग़ाज़ियाबाद, फ़िरोज़ाबाद, एटा, अलवर, कानपुर तथा बुलन्दशहर तक के विस्तृत भू-भाग पर फैली हुई थी। भरतपुर के जाट राजवंश के प्रमुख राजाओं में : बदन सिंह (1722 - 1756), महाराजा सूरज मल (1756-1767) एवं अन्य राजा थे। अंत में महाराजा ब्रजेन्द्र सिंह, (1929-1947) ने भरतपुर राज्य को भारत में शामिल कर लिया था।
हरा गंधक बैक्टीरिया

हरा गंधक बैक्टीरिया (Green sulfur bacteria) या क्लोरोबियेसी (Chlorobiaceae) अविकल्पी अवायुजीवी प्रकाशाहारी बैक्टीरिया का एक जीववैज्ञानिक कुल है। इग्नेवीबैक्टीरियेसी (Ignavibacteriaceae) के साथ सम्मिलित होकर यह कुल क्लोरोबी (Chlorobi) नामक जीववैज्ञानिक संघ परिभाषित करते हैं।

हरे गंधक बैक्टीरिया अगतिशील और अनॉक्सीजनी प्रकाशसंश्लेषण में सक्षम स्वपोषी होते हैं। इस कुल में केवल एक ही जाति, क्लोरोहेर्पेटोन थैलेसियम (Chloroherpeton thalassium) ही गतिशील है। जहाँ पौधे प्रकाशसंश्लेषण में ऑक्सीजन आयन को इलेक्ट्रॉन दाता के रूप में प्रयोग करते हैं, वहाँ हरे गंधक बैक्टीरिया गंधक आयन का प्रयोग करते हैं। यह अक्सर गहरे समुद्री क्षेत्रों में मिलते हैं जहाँ सूरज का प्रकाश कम मात्रा में पहुँचता है।
नजफ़गढ़ की लड़ाई

नजफ़गढ़ की लड़ाई १८५७ के प्रथम भारतीय स्वतन्त्रता संग्राम के दौरान हुई एक लड़ाई थी। यह दिल्ली की घेराबंदी की एक सहायक घटना थी। बख्त खान के नेतृत्व में भारतीयों की एक बड़ी सेना ने दिल्ली को घेरने आ रही ब्रिटिश सेना पर पीछे से हमला करने का निश्चय किया। उन्हें रोकने के लिए ब्रिटिश सेना की भी एक टुकड़ी आगे बढ़ी। दिल्ली से लगभग १८ मील (२९ किलोमीटर) दूर स्थित नजफ़गढ़ में दोनों का सामना हुआ, जहाँ भारतीय सैनिकों को करारी हार का सामना करना पड़ा। इस संग्राम में अंग्रेज़ों की यह पहली जीत थी।

श्रेणी:भारतीय स्वतन्त्रता संग्राम
श्रेणी:दिल्ली का इतिहास
वेलु नचियार

वेलु नचियार (३ जनवरी १७३०- २५ दिसम्बर १७९६) साल १७८०-१७९० के समय में शिवगंगा रियासत की रानी थी। वह भारत में अंग्रेज़ी औपनिवेशिक शक्ति के खिलाफ लड़ने वाली पहली वीरांगना थी। उन्हें तमिलनाडु में "वीरमंगई" नाम से भी जाना जाता हैं।
प्रकाशग्राही कोशिका

[[आँख]] में [[शंकु कोशिका|शंकु]] और [[शलाका कोशिका|शलाकाएँ]], जो दो प्रकार की प्रकाशग्राही कोशिकाएँ होती हैं
प्रकाशग्राही कोशिका (photoreceptor cell) आँखों के दृष्टि पटल (रेटिना) में उपस्थित ऐसी कोशिका होती है जो दृश्य प्रकाशपारक्रमण (visual phototransduction) की क्षमता रखता हो। यह अपने ऊपर प्रकाश के फ़ोटोन पड़ने पर उसे अन्य प्रकार के संकेतों में बदल देते हैं, जिनका प्रयोग दृष्टि पटल पर अंकित होने वाली छवियों की जानकारी को मस्तिष्क तक पहुँचाने के लिए किया जाता है। इन कोशिकाओं में प्रकाशग्राही प्रोटीन होते हैं जो फ़ोटोनों के गिरने पर कोशिका का झिल्ली विभव बदलकर एक विद्युत संकेत उत्पन्न कर देते हैं जो न्यूरॉनों द्वारा मस्तिष्क की ओर बढ़ाया जाता है। यह प्रक्रिया जीवों में दृश्य बोध के लिए अत्यंत ज़रूरी है।
जमीयत उलेमा-ए-हिन्द

जमीयत उलेमा-ए-हिंद या जमीयत उलमा-ए-हिंद ( उर्दू : جمعیت علمائے ہند, हिंदी: जमीयत उलेमा-ए-हिन्द, अनुवाद: भारतीय इस्लामी विद्वानों का संगठन ) भारत में अग्रणी इस्लामी संगठनों में से एक है। इसकी स्थापना 1919 में शेख उल हिंद मौलाना महमूद अल-हसन, मौलाना सय्यद हुसैन अहमद मदनी, मौलाना अहमद सईद देहल्वी, मुफ्ती मुहम्मद नईम लुधियानी, मौलाना अहमद अली लाहोरी, शेख उल तफसीर प्रोफेसर नूर उल हसन खान गजाली, मौलाना बशीर अहमद भट्टा, मौलाना सय्यद गुल बादशा, मौलाना हिफजुर रहमान सेहरवी, मौलाना अनवर शाह कश्मीरी, मौलाना अब्दुल हक मदानी, मौलाना अब्दुल हलीम सिद्दीकी, मौलाना नूरुद्दीन बिहारी और मौलाना अब्दुल बरारी फिरंगी मेहली। मुफ्ती किफायतुल्ला संगठन के पहले राष्ट्रपति चुने गए थे। 

राज के दौरान, देवबंदी और देवबंद- आधारित संगठन उपनिवेशवाद और एकजुट भारत के खिलाफ था, जो भारतीय मुस्लिमों के लिए एक अलग मातृभूमि के गठन का विरोध कर रहा था। मदानी की स्थिति यह थी कि मुसलमान निर्विवाद रूप से एकजुट भारत का हिस्सा थे और देश की स्वतंत्रता के लिए हिंदू-मुस्लिम एकता आवश्यक थी। उन्होंने भारत के विभाजन तक भारतीय राष्ट्रीय कांग्रेस के साथ मिलकर काम किया। अखिल भारतीय मुस्लिम लीग का समर्थन करने के लिए 1945 में पाकिस्तान के निर्माण के समर्थन में शबीर अहमद उस्मानी के तहत एक गुट ने विभाजन किया। इस गुट को जमीयत उलेमा-ए-इस्लाम के नाम से जाना जाने लगा, और वर्तमान में पाकिस्तान में एक राजनीतिक दल है। 

जमीयत में एक संगठनात्मक नेटवर्क है जो पूरे भारत में फैल गया है। इसमें एक उर्दू दैनिक अल-जामियात भी है। जमीयत ने अपने राष्ट्रवादी दर्शन के लिए एक धार्मिक आधार का प्रस्ताव दिया है। थीसिस यह है कि स्वतंत्रता के बाद, एक धर्मनिरपेक्ष राज्य स्थापित करने के लिए मुसलमानों और गैर-मुसलमानों ने भारत में आपसी अनुबंध पर प्रवेश किया है। भारत का संविधान इस अनुबंध का प्रतिनिधित्व करता है। यह उर्दू में एक मुहादाह के रूप में जाना जाता है। तदनुसार, मुस्लिम समुदाय के निर्वाचित प्रतिनिधियों ने इस मुहादाह के प्रति निष्ठा का समर्थन किया और शपथ ली, इसलिए भारतीय मुसलमानों का कर्तव्य संविधान के प्रति वफादारी रखना है। यह मुहादाह मदीना में मुसलमानों और यहूदियों के बीच हस्ताक्षर किए गए पिछले समान अनुबंध के समान है। 200 9 में, जमीयत उलेमा-ए-हिंद ने कहा कि हिंदुओं को कफिर (infidels) नहीं कहा जाना चाहिए, भले ही शब्द का मतलब केवल "गैर-मुस्लिम" है, क्योंकि इसका उपयोग किसी को चोट पहुंचा सकता है। 

2008 में, एक आश्चर्यजनक घटना में, जमीयत-उलेमा-ए-हिंद दो गुटों में विभाजित हुआ। अंतरिम अध्यक्ष मौलाना अरशद मदनी ने पुराने स्थान को बदलने के लिए एक नई कार्यकारी परिषद का गठन करने के लिए कदम उठाए। इसने मौलाना महमूद मदनी की अगुआई में पुराने गुट को मौलाना अर्शद मदनी को अंतरिम अध्यक्ष के रूप में हटाने के लिए उनके खिलाफ अविश्वास प्रस्ताव शुरू कर दिया। मौलाना अरशद मदानी के समूह का दावा है कि अविश्वास प्रस्ताव स्वयं शून्य और शून्य है, क्योंकि कार्यकारी परिषद में पहले से ही भंग हो चुका है और एक नई परिषद गठित की गई है, जबकि अन्य समूह का दावा है कि नई परिषद का संविधान कानूनी आधार के बिना था। दोनों पक्ष दावा करते हैं कि घटनाओं का अनुक्रम ऐसा था कि यह उनके कारण का समर्थन करता है और दोनों देश और समुदाय के कारण काम कर रहे हैं। 2008 में, मौलाना कारी सैयद मोहम्मद उस्मान मंसूरपुरी ने निर्विवाद राष्ट्रपति चुने।
शलाका कोशिका

[[दृष्टि पटल]] (रेटिना) का कटा-चित्रण, जिसमें शलाकाएँ दाई ओर देखी जा सकती हैं
शलाका कोशिकाएँ (rod cells) प्राणियों की आँखों के दृष्टि पटल (रेटिना) में उपस्थित एक प्रकार की प्रकाशग्राही कोशिकाएँ होती हैं। आँखों में एक अन्य प्रकार की प्रकाशग्राही कोशिका भी होती है जिसे शंकु कोशिका (cone cell) कहते हैं। शंकुओं की तुलना में शलाकाएँ कम प्रकाश में देखने में अधिक सक्षम होती हैं और उन्हें परिधीय दृष्टि में प्रयोग करा जाता है। एक औसत मानव आँख में लगभग 9 करोड़ शलाकाएँ होती हैं। रात्रि दृष्टि लगभग पूरी तरह शलाकाओं से ही प्राप्त होती है लेकिन उनकी रंग दृष्टि में बहुत कम क्षमता होती है। यही कारण है कि अंधेरे में रंग फीके लगते हैं और रात में लगभग न के बराबर नज़र आते हैं।
ज़ियाउद्दीन अहमद

सर ज़ियाउद्दीन अहमद: (13 फरवरी 1878 को जियाउद्दीन अहमद जुबेरी का जन्म हुआ - 23 दिसंबर 1947 को मृत्यु हो गई) गणितज्ञ, संसद, तर्कज्ञ, प्राकृतिक दार्शनिक, राजनेता, राजनीतिक सिद्धांतवादी, शिक्षाविद और एक विद्वान थे।. वह अलीगढ़ आंदोलन के सदस्य थे और एमएओ कॉलेज के प्रिंसिपल प्रोफेसर थे। और भारत के अलीगढ़ मुस्लिम विश्वविद्यालय के रेक्टर थे। इन्होंने अलीगढ़ मुस्लिम विश्वविद्यालय के कुलपति के रूप में तीन पदों पर कार्य किया।.

1917 में, उन्हें कलकत्ता विश्वविद्यालय आयोग का सदस्य नियुक्त किया गया जिसे सैडलर आयोग भी कहा जाता है।. वह ब्रिटिश भारतीय सेना के भारतीयकरण के लिए भारतीय संधर्स्ट समिति और शिया आयोग के रूप में भी जाने वाली स्कीन समिति के सदस्य भी थे।
प्लास्मिड

प्लास्मिड (plasmid) किसी कोशिका में एक छोटा डी॰ऍन॰ए॰ अणु होता है जो गुणसूत्रों (क्रोमोसोम) के डी॰ऍन॰ए॰ से अलग हो और स्वतंत्रता से अपने प्रतिरूप (अपने-आप की दोहरी प्रति) बना सके। यह अधिकतर बैक्टीरिया में छोटे गोलाकार दो-रज्जुओं वाले डी॰ऍन॰ए॰ अणुओं के रूप में मिलते हैं, हालांकि इन्हें कभी-कभी आर्किया और युकेरियोट जीवों में भी पाया जाता है। जहाँ गुणसूत्रों का डी॰ऍन॰ए॰ जीव को साधारण परिस्थितियों में जीने के लिए आनुवांशिक सूचना देता है, वहाँ प्लास्मिड डी॰ऍन॰ए॰ असाधारण परिस्थितियों में जीव को लाभ पहुँचा सकता है। उदाहरण के लिए कई बैक्टीरिया प्रतिजैविक प्रतिरोध (antibiotic resistance) उत्पन्न करने के लिए प्लास्मिडों का प्रयोग करते हैं।

प्लास्मिड को रेप्लीकोन (replicon) की श्रेणी में डाला जा सकता है, जो डी॰ऍन॰ए॰ या आर॰ऍन॰ए॰ के ऐसे अणु या अणुओं के अंश होते हैं जो अपने-आप की नकल कर के और प्रतियाँ बना सकें। प्लास्मिड की तरह, वायरस (विषाणु) भी रेप्लीकोन की श्रेणी में आते हैं। हालांकि इन दोनों में प्रजनन से मिलती-जुलती क्षमता होती है, अधिकांश जीववैज्ञानिक इन्हें जीव की श्रेणी में नहीं डालते।
चौथा आंग्ल-मैसूर युद्ध

चौथा आंग्ल-मैसूर युद्ध, 1798-99 में दक्षिण भारत में ब्रिटिश ईस्ट इंडिया कंपनी और हैदराबाद-दक्कन के खिलाफ मैसूर साम्राज्य के बीच एक संघर्ष था।

यह आंग्ल-मैसूर के हुए युद्धों में चौथी और अंतिम लड़ाई थी। अंग्रेजों ने मैसूर की राजधानी पर कब्जा कर लिया। युद्ध में शासक टीपू सुल्तान की मौत हो गई। ब्रिटेन ने ओडेयर राजवंश (एक ब्रिटिश आयुक्त के साथ उसे सभी मुद्दों पर सलाह देने के लिए) को मैसूर सिंहासन में बहाल कर, मैसूर पर अप्रत्यक्ष नियंत्रण कर लिया। टीपू सुल्तान के युवा उत्तराधिकारी फतेह अली को निर्वासन में भेजा दिया गया था। मैसूर साम्राज्य ब्रिटिश भारत के साथ सहायक गठबंधन में एक रियासत बन गया और कोयंबटूर, दक्षिणी कन्नड़ और उत्तर कन्नड़ अंग्रेजों को सौंप दिया गया।

युद्ध के कई पहलु, विशेष रूप से मॉलवेली का युद्ध और श्रीरंगपट्टणम् की घेराबंदी, कई प्रमुख नायकों की जीवनी, ऐतिहासिक उपन्यास शार्प टाइगर में शामिल है।
गजपति राजवंश

गजपति राजवंश, मध्यकालीन भारत का एक हिन्दू राजवंश था जिसका उदय कलिंग क्षेत्र (वर्तमान उड़ीसा) तथा वर्तमान आन्ध्र प्रदेश के उत्तरी समुद्रतटीय क्षेत्र में हुआ था। कपिलेन्द्रदेव द्वारा स्थापित यह राजवंश 1434 ई से 1541 ई तक प्रभावी रहा। कपिलेन्द्रदेव के ही अधीन यह साम्राज्य का रूप धारण कर लिया जिसका विस्तार उत्तर में गंगा के निचले प्रदेशों से लेकर दक्षिण में कावेरी तक था। 

इस राजवंश की स्थापना सम्राट कपिलेन्द्र देव ने 1434 ई में की थी। पुरुषोत्तम देव (1466–1497) और प्रतापरुद्र देव (1497–1540) इस वंश के अन्य प्रमुख शासक हुए। कखरुआ देव इस वंश के अन्तिम शासक थे जिनको गोविन्द विद्याधर ने १५४१ ई में मारकर भोई राजवंश की स्थापना की।
अब्दुल मजीद ख्वाजा

अब्दुल मजीद ख्वाजा: (1885-1962), एक भारतीय वकील, शिक्षाविद, सामाजिक सुधारक और स्वतंत्रता सेनानी थे जो उत्तरी भारतीय राज्य उत्तर प्रदेश के ऐतिहासिक रूप से महत्वपूर्ण शहर अलीगढ़ में पैदा हुआ थे।
एक उदार मुसलमान, वह अहिंसा प्रतिरोध के मोहनदास करमचंद गांधी के नैतिक दृष्टिकोण के प्रति गहराई से प्रतिबद्ध थे। उन्होंने 1947 में भारत के विभाजन का सक्रिय रूप से विरोध किया और हिंदू-मुस्लिम सद्भाव को बढ़ावा देने के लिए अपना पूरा जीवन समर्पित किया।

उन्होंने आधुनिक युग में भारतीय मुस्लिमों की शिक्षा में स्थायी योगदान दिया।
2 दिसंबर 1962 को उनकी मृत्यु हो गई और उन्हें अलीगढ़ के बाहरी इलाके सूफी संत शाह जमाल की दरगाह के निकट परिवार कब्रिस्तान में दफनाया गया।
मुहम्मद क़ासिम नानोत्वी

मुहम्मद क़ासिम नानोत्वी (1833-1880) एक इस्लामी विद्वान थे और मुख्य रूप से देवबंद आंदोलन की स्थापना के लिए जिम्मेदार थे। नानोत्वी का जन्म 1833 में भारत के राज्य उत्तर प्रदेश के सहारनपुर के पास एक गांव नानोता में सिद्दीकी परिवार में हुआ।

उन्का यह अटूट इरादा था कि एक इस्लामी धार्मिक मदरसा स्थापित करें, इस इरादे से वह दारुल उलूम देवबंद स्थापित करने के लिए सहरानपुर चले गए। 

वह शरिया और सुन्नत के अनुरूप थे और अन्य लोगों को ऐसा करने के लिए प्रेरित करने का काम भी किया करते थे। यह उनके काम के माध्यम से था कि देवबंद में एक प्रमुख मदरसा स्थापित किया गया था और एक मस्जिद भी बनाई गई थी। अपने प्रयासों के माध्यम से, इस्लामी स्कूलों की स्थापना कई अन्य स्थानों पर भी की गई।
बुर्ज अल सलाम

बुर्ज अल सलाम दुबई, संयुक्त अरब अमीरात में शेख जायद रोड के साथ एक मिश्रित उपयोग टावर है। टावर का निर्माण 2007 में शुरू किया गया था और 2013 में पूरा हुआ था। [2] 2013 तक इमारत को शीर्ष स्थान पर रखा गया है

==सन्दर्भ==
रशीद अहमद गंगोही

रशीद अहमद गंगोही रशीद अहमद इब्न हिदायत अहमद अय्युबी अनसारी गंगोही (1826 - 1905) एक भारतीय देवबंदी इस्लामिक विद्वान एवं धर्मगुरु थे, जो देवबंदी आंदोलन, हनफ़ी न्यायवादी और हदीस के विद्वान के एक प्रमुख व्यक्ति थे। 

मौलाना मुहम्मद क़ासिम नानोत्वी के साथ वह ममलुक अली के एक छात्र थे। दोनों ने शाह अब्दुल ग़नी मुजद्दीदी के तहत हदीस की किताबों का अध्ययन किया और बाद में हाजी इम्दादुल्लाह के सूफी शिष्य बन गए। सहीह अल बुखारी और जामी अत-तिर्मिधि पर उनके व्याख्यान उनके छात्र मोहम्मद यहया काँधेलवी द्वारा दर्ज किए गए थे, बाद में मुहम्मद जकरिया काँधेलवी द्वारा संपादित, व्यवस्थित और टिप्पणी की गई, और लामि अद-दरारी' अल जामी' अल बुखारी और अल-कोकब अद-दर्री 'अल जामी'-अत-तिर्मिधि।
भारतीय स्वतंत्रता लीग

भारतीय स्वतंत्रता लीग (संक्षेप में 'आईआईएल' भी कहते हैं) 1920 से 1940 के दशक तक भारत के बाहर रहने वाले लोगों को संगठित करने के लिए संचालित एक राजनीतिक संगठन था जिसका उद्देश्य भारत से ब्रिटिश औपनिवेशिक शासन को हटाना था। भारतीय राष्ट्रवादियों द्वारा 1928 में स्थापित यह संगठन दक्षिण-पूर्व एशिया के विभिन्न हिस्सों में स्थित थे, इसमें कई भारतीय प्रवासी शामिल थे और बाद में निर्वासन झेल रहे भारतीय राष्ट्रवादी, द्वितीय विश्व युद्ध के पहले भाग के दौरान जापान के सफल मलायन अभियान के बाद इसमें शामिल हो गये। मलाया में जापानी शासन के दौरान, जापानियों ने मलाया में रह रहें भारतीयों को भारतीय स्वतंत्रता लीग में शामिल होने के लिए प्रोत्साहित किया।

मुख्य रूप से भारतीय राष्ट्रवाद को बढ़ावा देने और भारतीय स्वतंत्रता आंदोलन के लिए जापानी समर्थन प्राप्त करने के लिए स्थापित लीग के तहत मोहन सिंह के नेतृत्व में पहली भारतीय राष्ट्रीय सेना का गठन किया गया, हालांकि बाद में इसे भंग कर दिया गया। बाद में, दक्षिण पूर्व एशिया में सुभाष चंद्र बोस के आगमन के बाद, उन्होंने इसी ढ़ाचे का उपयोग कर आजाद हिन्द फौज की स्थापना की थी।
असलम जयराजपुरी

असलम जयराजपुरी: (उर्दू: علامہ اسلم جیراجپوری) कुरान, हदीस और इस्लामी इतिहास का विद्वान था जो अपनी किताब तालिमात-ए-कुरान और "कुरान का इतिहास" के लिए सबसे अच्छी तरह से जाने जाते हैं। वह अरबी के विशिष्ट प्रोफेसर थे और अलीगढ़ मुस्लिम विश्वविद्यालय और जामिया मिलिया इस्लामिया में फारसी के थे।. उनका जन्म 27 जनवरी 1882 को भारत के उत्तर प्रदेश के जयरामपुर, आजमगढ़ में हुआ था, और 28 दिसंबर 1955 को दिल्ली में उनकी मृत्यु हो गई थी।

उनके पिता, सलामतुल्ला जयराजपुरी (1850-1904) अहल-ए-हदीस आंदोलन (अहल-ए-हदीस संप्रदाय नहीं) के सदस्य थे, इसलिए उनके जन्म में अल्लामा असलम का घर अहल-ए-हदीस उललेमा का एक केंद्र था। उनके जन्म के बाद उनके पिता को नवाब सिद्दीक हसन खान (نواب صدیق حسن خان) ने भोपाल में मदरसा वाक्फिया के अध्यक्ष पद की अध्यक्षता करने के लिए कहा था, जिसे उन्होंने तब लिया जब उनका बेटा जयराजपुर में रहा।,
उनके पिता ने उन्हें पांच साल की उम्र में मतकाब (स्कूल) में भेज दिया। यह विद्यालय जयराजपुर में अलामा असलम के घर के बगल में था। अगले साल उनके पिता ने उन्हें भोपाल ले गए और उन्हें कुरान याद रखने के लिए नामांकित किया। कुरान को याद करने के बाद उन्होंने गणित, फारसी, फ़िकह और अरबी सीखा। ताफसीर का विषय अपने पिता द्वारा सिखाया गया था। असलम ने बाना, बैंक, बनोट और शूटिंग के मार्शल आर्ट्स को भी सीखा।

अपने शुरुआती सालों में, अपने दोस्त ताक़ीर अल-हसन (توقیر الحسن) के साथ, परंपरा के कारण (تقلید) के कारण अनुसंधान और चर्चा के बाद, इन दो विद्वान इस निष्कर्ष पर पहुंचे कि फ़िकह के सिद्धांतों के अनुसार, यानी मुस्लिम न्यायशास्र, समय और आवश्यकता के अनुसार कानूनों को बदला और संशोधित किया जा सकता है।

शिक्षा खत्म करने के बाद, 1903 में असलम जयराजपुरी लाहौर में एक अनुवादक के रूप में लासा अखबार में शामिल हो गए। अगले वर्ष जून 1904 में उन्हें अपने पिता की बीमारी के बारे में पत्र प्राप्त हुआ और वह भोपाल वापस चले गए। अगले दिन उनके पिता की मृत्यु हो गई। जब समय 15 जून 1904/30 रबी-उल-अववाल 1322 था।
बंगदूत

बंगदूत 1829 में प्रकाशित साप्ताहिक (रविवारीय) पत्रिका थी जो कलकत्ता से प्रकाशित होती थी। यह एकसाथ चार भाषाओं- बांग्ला, हिन्दी, उर्दू व बनारसी में छपनेवाली पत्रिका थी। इस पत्रिका का प्रकाशन राजा राममोहन राय ने ‘बंगाल हेरल्‍ड’ के साथ देशी भाषा में 9 मई, 1829 को आरम्भ किया था। इसके सम्पादक नीलरत्‍न हालदार थे।
बिहार प्रांत

बिहार प्रांत ब्रिटिश भारत का एक प्रांत था, जिसे 1936 में बिहार और उड़ीसा प्रांत के विभाजन से बनाया था।
नागपुर प्रांत

नागपुर प्रांत, ब्रिटिश भारत का एक प्रांत था, जिसमें वर्तमान मध्य प्रदेश, महाराष्ट्र और छत्तीसगढ़ के कुछ क्षेत्र शामिल थे। नागपुर शहर, प्रांत की राजधानी थी।

1861 में, नागपुर प्रांत को सौगर और नेरबुड्डा क्षेत्र के साथ मध्य प्रांत में विलय कर दिया गया था।